Diari Oficial de la Generalitat Valenciana


Sumari del DOGV 5393, del 22-11-2006 (2006/13564)

Informació pública del projecte de modificació puntual del Pla General d'Ordenació Urbana de València «Dotacions esportives» (Avinguda Corts Valencianes).
----------------------------------------------------------------------------------------------------------------------------------------------------------

### Dades del document

Número de DOGV
:   5393

Data del DOGV
:   22-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13113


Organisme emissor
:   Ajuntament de València

Tipus de document
:   Anunci

Informació pública del projecte de modificació puntual del Pla General d'Ordenació Urbana de València «Dotacions esportives» (Avinguda Corts Valencianes). [2006/F13570]  
El Ple de l'ajuntament, en la sessió del dia 27 d'octubre de 2006, va adoptar l'acord següent:  
«Vist el projecte de modificació del Pla General d'Ordenació Urbana .Dotacions Esportives. i la seua documentació complementària; vistos els informes emesos pels Servicis Municipals i amb el dictamen previ de la Comissió Informativa d'Habitatge, Grans Projectes i Urbanisme, s'acorda:  
1r. Sotmetre a informació pública pel termini d'un mes, i amb l'efecte suspensiu de llicències previst en l'article 102 de la LUV, i la resta de preceptes concordants, la modificació del Pla General d'Ordenació Urbana de València «Dotacions Esportives», per mitjà dels corresponents anuncis en el Diari Oficial de la Generalitat Valenciana i en un diari no oficial d'àmplia difusió a la localitat.  
2n. Sotmetre a informació pública pel termini d'un mes l'estudi d'impacte ambiental i remetre'l a la Regidoria de Medi Ambient perquè demane els informes oportuns.  
3r. Requerir informe del Servici Municipal de Parcs i Jardins en relació amb l'estudi del paisatge, i del Laboratori Municipal pel que fa a l'estudi acústic (certificat acústic).   
4t. Requerir informe de la Conselleria de Cultura, Educació i Esports sobre la compatibilitat amb la protecció del patrimoni cultural, i remetre-li a este efecte l'estudi arqueològic i etnològic.  
5é. Requerir l'Entitat Metropolitana de Servicis Hidràulics (EMSHI) als efectes previstos en l'Orde de 3 de gener de 2005, de la Conselleria de Territori i Habitatge, per la qual s'establix el contingut mínim dels estudis d'impacte ambiental.»  
I de conformitat amb el que establix l'article 90 i 83.2.a) de 30 de desembre, de la Llei Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, a comptar de l'endemà de la publicació del present acord en els diaris corresponents. L'expedient es troba a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.  
Per mitjà del present anunci i amb la finalitat de facilitar la divulgació del projecte, fomentar i garantir la participació pública, es posa de manifest que la maqueta del nou estadi a construir serà exposada, junt amb la documentació gràfica, a l'espai que l'Ajuntament de València tindrà a la VI Fira Immobiliària del Mediterrani Urbs Desenvolupament del 23 al 26 de novembre del 2006, situada a Fira València, avinguda de les Fires, s/n (València). Al seu torn, es convoca una taula redona el dia 24 de novembre de 2006 a les 17.00 hores, al saló Ausiàs March, la qual forma part de la programació d'activitats paral·leles que organitza Urbs Desenvolupament durant la realització de la fira.  
De conformitat amb els articles 10 i següents del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana, l'estudi del paisatge d'este projecte, junt amb la resta de la documentació tècnica, a més de les oficines municipals de l'avinguda d'Aragó, núm. 35, es troba a disposició de tot aquell que vulga consultar-ho en la pàgina web oficial del València Club de Futbol (www.valenciacf.es).   
En tant que forma part de l'alternativa tècnica de planejament, este estudi serà també objecte del debat que constituïx, al seu torn, una de les vies de participació previstes en l'esmentat Reglament de Paisatge.  
València, 17 de novembre de 2006.. El secretari: Pedro García Rabasa.